钦定古今图书集成/明伦汇编/氏族典/第581卷 > 耶律石柳
## 钦定古今图书集成/明伦汇编/氏族典/第581卷 > 耶律石柳

按《辽史耶律石柳传》：石柳字酬宛，六院部人。祖独攧，
南院大王。父安十，统军副使。石柳性刚直，有经世志。
始为牌印郎君，太康初，为夷离毕郎君。时枢密使耶
律乙辛诬杀皇后，谋废太子，石柳恶之。太子既废，以
石柳附太子，流镇州。天祚即位，召为御史中丞。石柳
上书曰：“圣人之德，无加于孝。臣愿陛下下明诏，求顺
考之瘗所，尽收逆党，以正邦宪。”书奏不报，闻者叹惋。
乾统中卒。子马哥，同中书门下平章事。